C 278/32
3.6.
RO
Jurnalul Oficial al Uniunii Europene
20.7.2022
Norme specifice privind etichetarea produsului la care se referă denumirea înregistrată Pe fiecare ambalaj de „Piadina Romagnola”/„Piada Romagnola” IGP trebuie să figureze, cu caractere de tipar clare și lizibile, indelebile și ușor de distins, următoarele elemente: — logoul UE; — denumirea „Piadina Romagnola” sau „Piada Romagnola”, urmată de mențiunea „Indicazione Geografica Protetta” sau de acronimul acesteia, IGP; — logoul produsului.
În scopul unei clarități sporite pentru consumatori, în cazul variantei „alla Riminese” a produsului „Piadina Romagnola”/„Piada Romagnola”, este obligatorie adăugarea pe ambalaj, cu caractere de tipar identice cu cele utilizate pentru denumirea „Piadina Romagnola” sau „Piada Romagnola”, clare și lizibile, indelebile și ușor de distins, a cuvintelor „alla Riminese”.
Logoul este prezentat în cele ce urmează.
Culorile sunt maro 724 C și bej 728 C.
Dacă alb și negru sunt singurele culori utilizate pe etichetă, imaginea poate fi în alb-negru.
În cazul producției și al vânzării directe și exclusive, mențiunile și logoul indicate mai sus pot figura alături de denumirea unității de producție.
Caracterele utilizate pentru denumirea „Piadina Romagnola” sau „Piada Romagnola” IGP sau pentru celelalte mențiuni prevăzute de prezentul document trebuie să fie grupate în același câmp vizual, trebuie prezentate în mod clar, lizibil și indelebil și trebuie să fie suficient de mari încât să iasă în evidență pe fondul pe care sunt reproduse, astfel încât să poată fi clar distinse de ansamblul celorlalte indicații și/sau ilustrații.
De asemenea, pe etichetă pot figura alte indicații facultative în sprijinul consumatorului și/sau informații cu caracter nutrițional, pe lângă utilizarea unor denumiri comerciale și mărci private, cu condiția ca acestea să nu aibă sens laudativ și să nu inducă în eroare cumpărătorul.
Dacă „Piadina Romagnola”/„Piada Romagnola” are o grosime de 4-8 mm, poate figura pe etichetă mențiunea „spessa” sau „la spessa” (groasă).
În cazul produsului destinat piețelor internaționale, mențiunea „indicazione geografica protetta” poate fi utilizată în limba țării de destinație.
4.
Delimitarea concisă a ariei geografice Aria geografică în care se prepară și se ambalează „Piadina Romagnola”/„Piada Romagnola” cuprinde teritoriul regiunii istorice Romagna, mai exact întregul teritoriu al provinciilor Rimini, Forlì Cesena și Ravenna și al următoarelor comune din provincia Bologna: Borgo Tossignano, Casalfiumanese, Castel del Rio, Castel Guelfo, Castel San Pietro, Dozza, Fontanelice, Imola și Mordano.
5.
Legătura cu aria geografică Romagna ocupă teritoriul aflat cel mai la est din regiunea Emilia-Romagna.
Teritoriul se extinde de la litoralul dinspre Marea Adriatică (la est) până la granița cu provincia Bologna (la vest) și de la granița cu regiunea Marche (la sud) până la granița cu provincia Ferrara (la nord).
Clima ariei de producție este temperată subcontinentală și variază în funcție de altitudine și de distanța față de coastă.
Chiar dacă nu se diferențiază prea mult de cea din restul Italiei de nord, clima din Romagna prezintă caracteristici proprii datorate subțierii treptate a fâșiei de câmpie.